《黄陵庙》
元代·胡天游(元)

黄陵祠边春草齐，黄陵庙下春波肥。
鹧鸪飞飞宫树绿，日落未落湘云低。
祠中帝子重华妃，明妆窈窕芙蓉衣。
哀弦五十泪如雨，此恨只有江山知。
飞龙之车无定栖，乘风倏忽苍梧西。
吹箫酌酒心自苦，云屏霞帐归何时。
茜裙娇小谁家儿，未识人间生别离。
轻舟相呼采莲女，来看祠前斑竹枝。

作者简介：胡天游（1288—1368）元代诗人。名乘龙，以字行，自号松竹主人，又号傲轩。岳州平江人。7岁即有诗名，少时有进取之志，中年以后，隐居自乐，拟《述志赋》以明志。晚年值无末兵乱，生活困顿不堪，下田耕种，忍饥劳作。其诗多苍凉悲壮，略少修饰，论者以为可与虞集等人之作媲美。诗多于兵乱中散佚，今存《傲轩吟稿》1卷。